วิกิพีเดีย:สภากาแฟ/อภิปราย/การแจ้งลบจำนวนมากของผู้ใช้:Rameshe999

เมื่อไม่นานมานี้ ผู้ใช้ Rameshe999 ได้ดำเนินการแจ้งลบไฟล์หรือแม่แบบที่ไม่ได้ใช้งานหรือเพียงแค่ถูกรอการใช้งานต่าง ๆ จำนวนมาก ๆ พร้อมกัน ซึ่งการกระทำของผู้ใช้ดังกล่าวอาจส่งผลกระทบหลาย ๆ อย่าง เช่น ทำให้การทำงานของผู้ดูแลระบบลดลง หมายถึง ปกติหากผู้ดูแลระบบต้องการลบหน้าใดก็ต้องมีการทบทวนก่อนลบ ซึ่งกระบวนการนี้จะให้เวลาสักพัก ปัญหาจะไม่เกิดขึ้นเลยเมื่อ:หมวดหมู่:หน้าที่ถูกแจ้งลบมีหน้าที่ถูกแจ้งลบน้อย ก็ทำให้การดำเนินงานของผู้ดูแลระบบมีประสิทธิภาพ แต่เมื่อมีมาก ๆ ผู้ดูแลระบบหลายคนก็จะรีบลบหน้าจนลืมทบทวนไป ทำให้ความแม่นยำลดลง รวมถึงจะเกิดปัญหาการเฟ้อของหน้าที่ถูกแจ้งลบจนนำมาซึ่งปัญหาที่สอง (ปัจจุบันหน้าที่ค้างมีมากกว่า 528 หน้า 29/9/2023 21:30) 
ประการที่สอง การแจ้งลบจำนวนมาก ๆ ขนาดนี้ จะส่งผลกระทบโดยตรงต่อหน้าที่สมควรลบจริง ๆ เช่น หน้าที่ถูกก่อกวน หน้าที่สร้างมาเพื่อใส่ร้าย เมื่อมีการแจ้งลบมาแล้ว ก็โดนหน้าแม่แบบต่าง ๆ ที่คุณ Rameshe999 แจ้งลบมาต่อเนื่องนั้นดันหน้าที่สมควรลบหายไป ทำให้การดำเนินการลบหน้าเหล่านั้นเป็นไปด้วยความล่าช้า 
ประการสาม การกระทำดังกล่าวอาจเป็น วิกิพีเดีย:การแก้ไขที่ทำให้เสียระบบ เพราะมีการแจ้งเตือนผู้ใช้หลายครั้งแล้วแต่ผู้ใช้ก็ไม่มีการตอบหรือเข้าร่วมการอธิบายอะไรเลย และเหมือนยังพยายามเพิกเฉยต่อคนอื่น ไม่ตอบอะไรทั้งสิ้น ผมจึงนำหัวข้อนี้เข้าสู่สภากาแฟเพื่อให้ผู้ใช้ Rameshe999 ได้รับทราบและร่วมแสดงความคิดเห็น และให้ชุมชนได้ดำเนินการพิจารณาและมีการเสนอมาตรการเพื่อรองรับด้วยครับ -- Kaoavi (คาโอเอวีไอ) (คุย) 21:41, 29 กันยายน 2566 (+07)
ขออนุญาติแจ้งถึงผู้ใช้ที่เกี่ยวข้อง: Rameshe999
และผู้ดูแลระบบบางท่าน : Timekeepertmk
----
 ใช่ครับ บางหน้าก็ไม่ควรที่จะลบ 𝐍𝐨𝐨𝐛𝐲𝐭𝐡𝐚𝐢𝐥𝐚𝐧𝐝 (คุย) 08:16, 30 กันยายน 2566 (+07)
 เห็นด้วยครับที่จะบล็อกเพราะเหตุการแก้ไขที่ทำให้เสียระบบ และตัวเขาเองก็ไม่มีปฏิสัมพันธ์กับใคร ไม่ตอบคำถาม ไม่มีแม้กระทั่งการตอบคำถามเพื่อปกป้องตัวเอง --Timekeepertmk (คุย) 22:33, 1 ตุลาคม 2566 (+07)

**เสนอมาตรการ**
เนื่องด้วยเคยมีการอภิปรายในลักษณะหัวข้อที่คล้ายกันใน วิกิพีเดีย:สภากาแฟ/อภิปราย/อภิปรายเรื่องผู้ใช้:Rameshe999 และเป็นเรื่องที่คล้ายกันโดยตรง (ไม่ตอบคำถามกับชุมชน) จึงขอเสนอมาตรการเหมือนกับเรื่องดังกล่าว เพียงขอปรับแก้เล็กน้อย 
# เมื่อมีการดำเนินมาตรการแล้ว ผู้ใช้ Rameshe999 ต้องยอมรับทั้งหมด Rameshe999
# ขอให้บล็อกผู้ใช้เป็นระยะเวลาชั่วคราว 6 เดือน เมื่อการบล็อกสิ้นสุดไปแล้วแต่ผู้ใช้มีการกระทำในลักษณะนี้อีกครั้ง สามารถแจ้งผู้ดูแลระบบดำเนินการบล็อกได้ (ระยะเวลาแล้วแต่ดุลพินิจของผู้ดูแลระบบท่านนั้น)
-- Kaoavi (คาโอเอวีไอ) (คุย) 21:13, 4 ตุลาคม 2566 (+07)
 เห็นด้วยครับ เพราะไม่ใช่ครั้งแรก และโต้แย้งไปก็ไม่มีการตอบกลับมาในหน้าที่ถูกแจ้ง ทำให้บางครั้งหน้าถูกลบไปโดยปริยายโดยที่ผู้โต้แย้งก็ไม่กล้านำกล่องแจ้งลบออก Adrich (คุย) 08:49, 5 ตุลาคม 2566 (+07)
  ผมไม่เห็นด้วยกับมาตรการนี้ ผมมองว่ามาตรการนี้ยังอ่อนแอและให้ท้ายมากเกินไป จากบทเรียนจากการบล็อกเมื่อครึ่งปีที่ผ่านมานั้น เห็นได้ชัดว่าผู้ใช้คนนี้ไม่ได้สำนึกต่อการกระทำที่เกิดขึ้นเลย อีกทั้งผู้ใช้คนนี้ยังเป็นหุ่นเชิดของผู้ใช้คนหนึ่งด้วย ผมคิดว่าควรจะเพิ่มระยะเวลาบล็อกจะดีมากกว่าครับ ตัวอย่างเช่นบล็อก 1 ปีหรือ 2 แบบไม่มีกำหนดครับ
และเอาที่จริงเราควรไปแจ้งเรื่องนี้กับทางเมตาวิกิด้วยนะครับ เพราะว่าผู้ใช้คนนี้นอกเหนือจากก่อกวนวิกิพีเดียแล้วยังได้ก่อกวนโครงการพี่น้องอย่างวิกิตำราและวิกิคำคมด้วย เข้าข่าย Cross-wiki abuse --Tvcccp  (cn:Yesona)  (Talk)  13:33, 5 ตุลาคม 2566 (+07)
  ผมว่าผู้ใช้คนนี้แข็งกระด้างจากการกระทำของตัวเองไปแล้ว ทั้งการแจ้งลบหน้าด้วยเหตุผลเดิม ๆ โดยไม่มีการอภิปรายหรือแจ้งให้ผู้ใช้ทราบ ย้อนการแก้ไขกลับไปกลับมา หรือเขียนบทความโดยไม่ใส่อ้างอิง ถ้าจะมาถึงขนาดนี้ผมว่าเอาเรื่องขึ้นเมทาเลย หรือถ้าจะใช้มาตรการก็ต้องให้นานกว่าครึ่งปีครับ --Lookruk 💬 (พูดคุย) 17:25, 5 ตุลาคม 2566 (+07)
ใช่เลยครับ ข้อแนะนำสำหรับตอนนี้ก็คือให้บล็อกแบบไม่มีกำหนดเลย เพราะว่าอย่างไรก็ตามผู้ใช้คนนี้อาจจะยังไม่สำนึกผิด เอาตามคอมเมนต์ที่แล้วเลยครับ 𝐍𝐨𝐨𝐛𝐲𝐭𝐡𝐚𝐢𝐥𝐚𝐧𝐝 (คุย) 18:04, 5 ตุลาคม 2566 (+07)
:บางหน้าเขาก็แจ้งลบ ไม่ว่าจะภาพไม่เสรีในวิกิพีเดียนี้เช่นกัน เท่าที่ผมตรวจสอบมาแล้ว พบว่าผู้ใช้คนนี้แจ้งลบเป็นจำนวนมาก แนะนำให้บล็อกแบบไม่มีกำหนดเลยครับ เพราะอย่างใดอย่างไรผู้ใช้คนนี้ก็จะยังไม่สำนึกผิด 𝐍𝐨𝐨𝐛𝐲𝐭𝐡𝐚𝐢𝐥𝐚𝐧𝐝 (คุย) 18:06, 5 ตุลาคม 2566 (+07)

**ปรับแก้มาตรการ**
เนื่องจากผู้ใช้หลายคนไม่เห็นด้วยกับมาตรการที่ผมนำเสนอไปแล้วด้านบน เพราะมีเหตุผลว่ามาตรการดังกล่าวอ่อนแอต่อผู้ใช้ Rameshe999 เกินไป ผมจึงขอปรับแก้มาตรการให้รุนแรงยิ่งขึ้นเพื่อนำไปให้ชุมชนพิจารณาต่อไปครับ 
# เมื่อมีการดำเนินมาตรการแล้ว ผู้ใช้ Rameshe999 ต้องยอมรับทั้งหมดโดยปราศจากเงื่อนไข (หากมีข้อโต้แย้งก็ควรอยู่ในหน้านี้แล้ว) 
# ขอให้บล็อกผู้ใช้โดยไม่มีกำหนด (หากมีการขอปลดบล็อกโดยผู้ใช้ Rameshe999 ให้ใช้ดุลพินิจของผู้ดูแลระบบตัดสิน ว่าควรปลดบล็อกหรือปฏิเสธ) 
# หากพบบัญชีหรือไอพีต้องสงสัยว่าเป็นหุ่นเชิดของ Rameshe999 สามารถแจ้งบล็อกได้ทันที 
-- Kaoavi (คาโอเอวีไอ) (คุย) 18:31, 5 ตุลาคม 2566 (+07)
  ผมเห็นด้วยเป็นอย่างยิ่งครับ แต่อย่างไรๆ ก็ควรให้เด็ดขาดทุกโครงการเลยครับ เอาขึ้นเมทาได้เลยครับ เผื่อไปก่อกวนข้ามโครงการครับ 𝐍𝐨𝐨𝐛𝐲𝐭𝐡𝐚𝐢𝐥𝐚𝐧𝐝 (คุย) 05:54, 6 ตุลาคม 2566 (+07)
  มาตรการนี้มีผลเฉพาะกับวิกิพีเดียภาษาไทยเท่านั้นแต่เด็ดขาดกว่ามาตรการเดิม ถ้าจะให้ดีควรเอาเรื่องนี้ขึ้นเมทาด้วย ถ้าหากผู้ใช้ไปแก้ไขที่โครงการอื่นครับ --Lookruk 💬 (พูดคุย) 07:49, 6 ตุลาคม 2566 (+07)
  ทั้งนี้ผมขอเพิ่มเติมว่า ไม่ควรอนุญาตให้ผู้ใช้รายนี้อุทธรณ์การบล็อก และหากมีการนำหุ่นเชิดมาเพื่อเลี่ยงบล็อก ให้บล็อกหุ่นเชิดโดยไม่มีกำหนด เนื่องจากมีการแจ้งให้ผู้ใช้ดังกล่าวทราบหลายครั้งแล้วโดยผู้ใช้ต่าง ๆ กัน แต่ผู้ใช้ไม่ดำเนินการแก้ต่างหรือยุติการกระทำของตนเลย ย่อมถือว่าผู้ใช้ดังกล่าวรับทราบถึงพฤติกรรมของตนและมาตรการที่จะได้มีต่อผู้ใช้แล้ว (ถูกปิดปากไม่ให้ยกข้อกล่าวอ้างอื่นใดได้อีก เพราะถือว่าได้ให้เวลาและโอกาสอันสมควรต่อการชี้แจงพฤติกรรมแล้ว) --Harley Hartwell (คุย) (for G(x)) 12:55, 6 ตุลาคม 2566 (+07)
  แต่ควรแก้ข้อ 1 เป็น "เมื่อมาตรการใหม่ผ่านความเห็นชอบจากที่อภิปราย ให้ถือว่าผู้ใช้ Rameshe999 รับทราบมาตรการทั้งหมดแล้ว" และเห็นด้วยกับคุณ Harley Hartwell --Just Sayori. OK🡼 (have a chat) 17:35, 6 ตุลาคม 2566 (+07)
  ผมเห็นด้วยกับมาตรการที่มีการปรับแก้+แนวทางจาก 2 ความเห็นความข้างต้นครับ --Tvcccp  (cn:Yesona)  (Talk)  22:12, 6 ตุลาคม 2566 (+07)
   บล็อกได้แล้วตามความเห็นทั้งหลายข้างต้น ค่อนข้างจะยืดเยื้อกันมานานเกินจำเป็น มีข้อสังเกตสำหรับข้อสาม "หากพบบัญชีหรือไอพีต้องสงสัยว่าเป็นหุ่นเชิดของ Rameshe999 สามารถแจ้งบล็อกได้ทันที" น่าจะเป็นว่า "หากพิสูจน์ทราบได้ว่าเป็นหุ่นเชิดของผู้ที่ถูกบล็อกโดยไม่มีกำหนดให้บล็อกได้ทันที" (เข้ากระบวนการตรวจสอบโดย CheckUser / ต้องใช้หลัก presumption of innocence ประกอบ) --Taweethaも (คุย) 09:55, 7 ตุลาคม 2566 (+07)
  เห็นด้วยกับมาตรการที่ปรับแก้จากความเห็นข้างต้นทั้งหมดรวมทั้งล่าสุดโดยคุณ Taweetham ค่ะ --ZeroSixTwo (อยู่ระหว่าง "ข้าม" ไปใช้ "ค่ะ" แทนนะคะ) (คุย) 15:20, 8 ตุลาคม 2566 (+07)

**สรุปมาตรการ**
ในหัวข้อนี้จะเป็นการสรุปมาตรการทั้งหมดตามที่ผมให้ไว้และข้อเสนอแนะเพิ่มเติมจากชุมชน และเป็นมาตรการที่ดำเนินการต่อผู้ใช้ Rameshe999 นับจากนี้
# เมื่อมาตรการใหม่ผ่านความเห็นชอบจากที่อภิปราย ให้ถือว่าผู้ใช้ Rameshe999 รับทราบมาตรการทั้งหมดแล้ว และต้องยอมรับปราศจากเงื่อนไข
# ขอให้บล็อกผู้ใช้โดยไม่มีกำหนด และไม่อนุญาตให้ผู้ใช้รายนี้อุทธรณ์การบล็อกไม่ว่ากรณีใด เพราะถือว่าให้โอกาสมากเกินพอแล้ว 
# หากพิสูจน์ทราบได้ว่าเป็นหุ่นเชิดของผู้ที่ถูกบล็อกโดยไม่มีกำหนดให้บล็อกได้ทันที 
นับแต่นี้มาตรการจะถูกบังคับใช้ทันที -- Kaoavi (คาโอเอวีไอ) (คุย) 20:31, 8 ตุลาคม 2566 (+07)